Jakelussa mainituille

**Edustajan nimeäminen työryhmään**

Oikeusministeriö on asettamassa työryhmää selvittämään tarvetta kehittää kuluttajansuojalainsäädäntöä valvovien viranomaisten toimivaltuuksia lainsäädännön tehokkaan noudattamisen varmistamiseksi. Ohessa on asettamispäätösluonnos.

Oikeusministeriö pyytää jakelussa mainittuja nimeämään ehdokkaansa työryhmän jäseneksi asettamispäätösluonnoksen mukaisesti.

Naisten ja miesten välisestä tasa-arvosta annetun lain (609/1986) 4 a §:n mukaisesti valtion komiteoissa, neuvottelukunnissa ja muissa vastaavissa toimielimissä tulee olla vähintään 40 prosenttia sekä naisia että miehiä. Saman pykälän mukaan niiden tahojen, joita pyydetään nimeämään ehdokkaita em. toimielimiin, tulee mahdollisuuksien mukaan ehdottaa sekä naista että miestä jokaista jäsenpaikkaa kohden. Jos sekä nais- että miesehdokkaan nimeäminen ei ole mahdollista, ministeriö pyytää perustelemaan sen nimeämisehdotuksessa.

Ehdotus työryhmän jäseneksi sekä ehdotetun henkilön yhteystiedot (mukaan lukien sähköpostiosoite) pyydetään toimittamaan sähköpostitse osoitteisiin oikeusministerio@om.fi sekä antti.t.leinonen@om.fi **viimeistään 16.6.2014.**

Lisätietoja antavat lainsäädäntöjohtaja Antti T. Leinonen (p. 02951 50264, etunimi.T.sukunimi@om.fi) ja lainsäädäntöneuvos Katri Kummoinen (p. 02951 50266, etunimi.sukunimi@om.fi).

Ylijohtaja Asko Välimaa

LIITE Asettamispäätösluonnos

JAKELU Työ- ja elinkeinoministeriö

Kilpailu- ja kuluttajavirasto/kuluttaja-asiamies

Etelä-Suomen aluehallintovirasto

Elinkeinoelämän keskusliitto

Kuluttajaliitto – Konsumentförbundet ry

Suomen Yrittäjät